et da da da da da nb da da da da da da da da da da da da da da da en en en
Vi vandt drenge-DM tilbage - Svanholm Cricketklub
Søndag d. 25. september 2016 kl. 09:01 af Henrik Pfaff
Trods tilstedeværelsen af Jonas Henriksen kunne vi ikke vinde drenge-DM-finalen i fjor. I år lykkedes det. Holdet var bredere, men så umiddelbart ikke ud til at have en profil som Jonas. Men der tog vi fejl.
Saif Ahmads lillebror Sami virkede som om han havde taget speed, da vi vandt lodtrækningen og battede først mod Ishøj.
Det påvirkede ham ikke det mindste, at åbningsmakkeren Musa Mahmood, som var en af dem, vi havde regnet med, blev grebet ud i første over, da han forsøgte at glance, men i stedet kantede bolden tilbage til kasteren.
Sami sendte den anden overs første bold til fire. Hans point således; 4, 1, 4, 1, 4, 2, 4, 4, 4, prik, prik, 2, 1, prik, prik, 4, prik, 1 og grebet ud. I alt 36 på 21 bolde og han faldt som 2. gærde ved totalen 52 i den sjette over.
Wahid Mahmood holdt ikke længe, men anfører Zeshan Aslam (28 på 28 bolde) og Abdullah Mahmood (28 not out på 62 bolde) hævede til 95, inden Zeshan Aslam fik sig selv ud med et så aparte fremstød til en totalt ufarlige spinbowler, at en af vores førsteholdsspilere fremstod uhyggeligt klart i erindringen. Ingen nævnt, men ikke glemt.
Derefter hjalp de næste -plus 24 ekstra – lidt til, indtil alle var ude for 135.
Det behøvede langtfra at være nok. Ishøj har fire gærdespillere, der er rimelige – den bedste drengelandsholdets anfører Nabil Akhtar – og det var ham, det drejede sig om.
Ham fik Musa Mahmood på en kant i anden over til den udmærkede keeper Adyan Hussain, der skønt miniput, koncentrerede sig flot i de 28 overe, Ishøj battede. Kun en enkelt bye røg forbi ham.
Ishøjs to farligste holdt sig derefter inde i 89 bolde, men kastningen var så udmærket, at de kun scorede tilsammen 46. De var ude ved 61, den fjerde af Ishøjs trusler ude ved totalen 66 og derefter fulgte en lang hale, som Sami Ahmad bed til plukfisk ved at tage 4 gærder for 11. Ishøj ude for 79 – de sidste 7 lavede 11 tilsammen.
Wahid Mahmood har allerede nået at få et lumskt smil på, da en ishøj spillers gærde splintres
En Ishøjspiller ved at slå en af Sami Ahmads spinnere op i luften
Så længe, der var modstand, kastede Musa Mahmood (1/12), Wahid Mahmood (2/18) og Abdullah Mahmood (1/22) udmærket og de fik hjælp af Rehman Mahmood, der med sin uortodokse kastning tog 2/8.
Det var vores 15 DM. Det blev spillet om drenge-DM for første gang i 1969, hvor AaB vandt. Ak, nu er der hverken AaB eller andre jyder med
Anfører Zeshan Aslam med pokalen overrakt af DCFs nye generalsekretær Jan Munkholm
Sami Ahmad med ”man of te match-handskerne” flankeret af DCFs generalsekretær Jan Munkholm og svanholm-formand Søren Henriksen
Vinderne : Stående øverst fra venstre: Wahid Mahmood, Saqib Noor Manzoor, Sami Ahmad, Zeshan Aslam (anf), Ali Babar, Abdullah Mahmood. Forreste række: Rehman Mahmood, Musa Mahmood, Sami Ahmad, Adyan Hussain (keeper) og Harris Razwan .